21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 888 της 4/8 Δεκ. 1976 (ΦΕΚ Α΄ 326) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Σχολήν Νομικών και Οικονομικών Επιστημών του Πανεπιστημίου Θεσσαλονίκης προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176-Α) 2.Γνώμην της Σχολής Νομικών και Οικονομικών Επιστημών του Πανεπιστημίου Θεσσαλονίκης (συνεδρία 1322/10.9.1976), και 3.Την υπ’ αριθ. 911/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων, ως και σχολών και τμημάτων αυτών ή ισοτίμων της αλλοδαπής δύνανται να καταταγούν και εγγραφούν εις την Σχολήν Νομικών και Οικονομικών Επιστημών του Πανεπιστημίου Θεσσαλονίκης προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. παρ. 2 του Νόμ 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. Άρθρ.2.-Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Σχολήν Νομικών και Οικονομικών Επιστημών του Πανεπιστημίου Θεσσαλονίκης υπό των ενδιαφερομένων μέχρι 30ής Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. Προκειμένου περί αιτήσεων κατατάξεως πτυχιούχων Ανωτάτων Εκπαιδευτικών Ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής Ανωτάτου Εκπαιδευτικού Ιδρύματος της ημεδαπής περί της ισοτιμίας του τίτλου. Εγγραφή εις το Τμήμα Νομικής. Άρθρ.3.-1.Εις το Α΄ έτος τμήματος Νομικής δύναται να εγγράφωνται πτυχιούχοι πάντων των Ανωτάτων Εκπαιδευτικών Ιδρυμάτων. 2.Μεταξύ πλειόνων πτυχιούχων η επιλογή γίνεται αναλόγως του βαθμού του πτυχίου αυτών, εις περίπτωσιν δε ισοβαθμίας δια κληρώσεως ενώπιον της Επιτροπής Φοιτητικών Ζητημάτων. 3.Εις το Β΄ έτος Τμήματος Νομικής δύναται να εγγράφωνται: α) Πτυχιούχοι της Παντείου Ανωτάτης Σχολής Πολιτικών Επιστημών και των Τμημάτων Πολιτικών και Οικονομικών Επιστημών και Δημοσίου Δικαίου της Νομικής Σχολής Πανεπιστημίου Αθηνών και Οικονομικών και Πολιτικών Επιστημών της Νομικής Σχολής του Πανεπιστημίου Θεσσαλονίκης. β)Πτυχιούχοι Ανωτάτων Βιομηχανικών Σχολών, της Ανωτάτης Σχολής Οικονομικών και Εμπορικών Επιστημών και των Τμημάτων Οικονομικών Επιστημών των Νομικών Σχολών. 4.Οι εις την προηγουμένην παράγραφον αναφερόμενοι εγγράφονται, αν υποστούν επιτυχώς γραπτήν προκαταρκτικήν εξέτασιν οι μεν της πρώτης (α) ομάδος εις την ύλην του μαθήματος Ιστορίας και Εισηγήσεων Ρωμαϊκού Δικαίου και Συνταγματικού Δικαίου. Μεταξύ πλειόνων επιτυχόντων η επιλογή γίνεται βάσει του μέσου όρου του προκύπτοντος εκ του αθροίσματος των βαθμών τους οποίους επέτυχον κατά την προκαταρκτικήν εξέτασιν και του βαθμού του πτυχίου αυτών, εις περίπτωσιν δε ισοβαθμίας δια κληρώσεως κατά τα εις την παρ. 2 του παρόντος άρθρου οριζόμενα. 5.Η κατά την προηγουμένην παράγραφον εξέτασις γίνεται υπό καθηγητών της Σχολής οριζομένων υπό ταύτης. 6.Εις το Δ΄ έτος ειδικεύσεως Δημοσίου Δικαίου Τμήματος Νομικής δύναται να εγγράφωνται πτυχιούχοι του Τμήματος Νομικής της Νομικής Σχολής του Πανεπιστημίου Αθηνών. Μεταξύ πλειόνων η επιλογή γίνεται κατά τα εν παρ. 2 του παρόντος άρθρου οριζόμενα. 7.Εις το Δ΄ έτος ειδικεύσεως Νομικών Επιστημών του Τμήματος Νομικής δύναται να εγγράφωνται οι πτυχιούχοι ειδικεύσεως Δημοσίου Δικαίου του τμήματος τούτου. Μεταξύ πλειόνων η επιλογή γίνεται κατά τα εν παρ. 2 του παρόντος άρθρου οριζόμενα. 8.Εις το Δ΄ έτος ειδικεύσεως Δημοσίου Δικαίου του Τμήματος Νομικής δύναται να εγγράφωνται οι πτυχιούχοι ειδικεύσεως Νομικών Επιστημών του τμήματος τούτου. Μεταξύ πλειόνων η επιλογή γίνεται κατά τα εν παρ. 2 του παρόντος άρθρου οριζόμενα. Εγγραφή εις το Τμήμα Οικονομικών Επιστημών Άρθρ.4.-1.Εις το Α΄ έτος τμήματος Οικονομικών Επιστημών δύναται να εγγράφωνται κατ’ έτος πτυχιούχοι πάντων των Ανωτάτων Εκπαιδευτικών Ιδρυμάτων. 2.Μεταξύ πλειόνων πτυχιούχων η επιλογή γίνεται αναλόγως του βαθμού του πτυχίου αυτών, εις περίπτωσιν δε ισοβαθμίας δια κληρώσεως ενώπιον της Επιτροπής Φοιτητικών Ζητημάτων. (Μετά την σελ. 504,08(β) Σελ. 504,09 Τεύχος 618-Σελ. 93 Σχολή Νομικών και Οικονομικών Επιστημών Πανεπιστημίου Θεσ/νίκης 31.Ε.ζ.21 3.Εις το Β΄ έτος τμήματος Οικονομικών Επιστημών δύναται να εγγράφωνται κατ’ έτος πτυχιούχοι της Παντείου Ανωτάτης Σχολής Πολιτικών Επιστημών, του Τμήματος Οικονομικών και Πολιτικών Επιστημών Νομικής Σχολής Πανεπιστημίου Θεσσαλονίκης, του Τμήματος Πολιτικών και Οικονομικών Επιστημών Νομικής Σχολής Πανεπιστημίου Αθηνών, των τμημάτων Νομικών Επιστημών και Ειδικεύσεως Δημοσίου Δικαίου του Πανεπιστημίου Θεσσαλονίκης και του Τμήματος Δημοσίου Δικαίου Πανεπιστημίου Αθηνών. 4.Οι εις την προηγουμένην παράγραφον αναφερόμενοι εγγράφονται, αν υποστούν επιτυχώς γραπτήν προκαταρκτικήν εξέτασιν εις την ύλην των μαθημάτων Γενικής Λογιστικής, Θεωρητικής Πολιτικής Οικονομίας και Μαθηματικής Οικονομικής. Κατά τα λοιπά ισχύουν αι διατάξεις των παρ. 4 και 5 του άρθρ. 3 του παρόντος Δ/τος. 6.Εις το Γ΄ έτος τμήματος Οικονομικών Επιστημών δύναται να εγγράφωνται πτυχιούχοι της Ανωτάτης Σχολής Οικονομικών και Εμπορικών Επιστημών και Ανωτάτων Βιομηχανικών Σχολών, αν υποστούν επιτυχώς γραπτήν προκαταρκτικήν εξέτασιν εις την ύλην των μαθημάτων Οικονομικής των Επιχειρήσεων, Δημοσίας Οικονομικής μετά στοιχείων Δημοσιονομικού Δικαίου, Στατιστικής και Εφηρμοσμένης Πολιτικής Οικονομίας. Κατά τα λοιπά ισχύουν αι διατάξεις των παρ. 4 και 5 του άρθρ. 3 του παρόντος δ/τος. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Π.Δ/τος. Σελ. 504,10 31.Ε.ζ.21 Σχολή Νομικών και Οικονομικών Επιστημών Πανεπιστημίου Θεσ/νίκης 